Κανονισμός (ΕΚ) αριθ. 660/2002 της Επιτροπής

της 17ης Απριλίου 2002

για το άνοιγμα και τον τρόπο διαχείρισης δασμολογικών ποσοστώσεων για ορισμένα προϊόντα αλιείας που προέρχονται από τη Γροιλανδία και το Σαιν Πιέρ και Μικελόν

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα "Overseas association"(1), και ιδίως το άρθρο 36 παράγραφος 3 στοιχείο α),

Εκτιμώντας τα ακόλουθα:

(1) Το άρθρο 36 παράγραφος 3 στοιχείο α) της απόφασης 2001/822/ΕΚ προβλέπει ότι από την 1η Φεβρουαρίου 2002 ορισμένα προϊόντα αλιείας σε ελεύθερη κυκλοφορία στη Γροιλανδία ή στο Σαιν Πιέρ και Μικελόν που έχουν μεταφορτωθεί, μπορούν να γίνονται δεκτά προς εισαγωγή στην Κοινότητα με απαλλαγή από εισαγωγικούς δασμούς, υπό ορισμένους όρους και εντός ορισμένων ετήσιων ορίων. Ειδικότερα τα προϊόντα πρέπει να συνοδεύονται από πιστοποιητικό εξαγωγής το οποίο εκδίδεται σύμφωνα με τις διατάξεις που αναφέρονται στο παράρτημα IV της απόφασης.

(2) Η διαχείριση των ετήσιων αυτών ορίων πρέπει να γίνεται από τις αρχές της Κοινότητας και από τα κράτη μέλη σύμφωνα με το σύστημα διαχείρισης των δασμολογικών ποσοστώσεων που προβλέπονται από τα άρθρα 308α, 308β και 308γ του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(2), όπως τροποποιήθηκε τελευταία από τον κανονισμό (ΕΚ) αριθ. 444/2002(3).

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ανοίγονται ετήσιες δασμολογικές ποσοστώσεις ελεύθερες δασμών για τα προϊόντα που αναφέρονται στο παράρτημα του παρόντος κανονισμού και τηρούν τους όρους που αναφέρονται στο άρθρο 36 της απόφασης 2001/822/ΕΚ.

Άρθρο 2

Η διαχείριση των δασμολογικών ποσοστώσεων που αναφέρονται στο άρθρο 1 γίνεται σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93.

Άρθρο 3

Ο συνολικός ετήσιος όγκος των δασμολογικών ποσοστώσεων θα ανοίξει το 2002.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή τους στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός αρχίζει να εφαρμόζεται από 1ης Φεβρουαρίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Απριλίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 314 της 30.11.2001, σ. 1.

(2) ΕΕ L 253 της 11.10.1993, σ. 1.

(3) ΕΕ L 68 της 12.3.2002, σ. 11.

ΠΑΡΑΡΤΗΜΑ

Προϊόντα που αναφέρονται στο άρθρο 1

Παρά τους κανόνες για την ερμηνεία της συνδυασμένης ονοματολογίας, η διατύπωση για την περιγραφή των προϊόντων στο παρόν παράρτημα πρέπει να θεωρείται ότι έχει απλώς ενδεικτική αξία, ενώ η κάλυψη των δασμολογικών ποσοστώσεων καθορίζεται από τους κωδικούς ΣΟ. Όταν αναφέρεται το πρόθεμα "ex" προ του κωδικού ΣΟ, η κάλυψη της σχετικής δασμολογικής ποσόστωσης καθορίζεται από την εφαρμογή αυτού του κωδικού ΣΟ και της αντίστοιχης περιγραφής μαζί.

>ΘΕΣΗ ΠΙΝΑΚΑ>